ඔහු කළේ ඔහුගේ රාජකාරියයි. වැඩි වේලාවක් ගියේ නැත. චානුක දුටු හමුදා භට පිරිසක් නිවෙස වට කර ඔහු බිමට බස්සවා ගත්තේය. ඔවුන් අතවූ ගිනි අවිවලින් හා පොලූ වලින් පහර දෙන්නට වූහ. ඔහුගේ කැමරාව උදුරාගනිමින් ‘මීඩියා වල ඉන්නේ බල්ලෝ. මුන් තමයි මේ ප‍්‍රශ්නය අවුස්සන්නේ’ යැයි කියමින් චානුකට පහර දෙමින් කැමරාවද උදුරාගෙන පොළොවේ ගසා කඩා දැමූහ. චානුක අත ඉතිරිවූයේ කැමරාවේ කුඩා කොටසක් පමණි. එතැන ගැටුම නිම වෙත්ම චානුක වහා රෝහල්ගත විය. ගම්පහ රෝහලේ දින තුනක් ප‍්‍රතිකාර ලබන්නට චානුකට සිදුවිය.